open-index/open-wikipedia-markdown huggingface dataset:
Mika Hokajärvi

**Mika Kalervo Hokajärvi** (s. 6. helmikuuta 1987 Tampere) on suomalainen kilpameloja. Kangasalla asuva Hokajärvi edustaa Kangasalan Melojia ja hänen valmentajanaan toimii Risto Lehtinen.

Pekingin olympialaisissa 2008 Hokajärvi meloi parinsa Kalle Mikkosen kanssa kajakkikaksikon 500 ja 1&nbsp;000 metrillä välieriin.

## Saavutukset
* Olympiakilpailut välierät kajakkikaksikon 1000 metrillä 2008 (parina Kalle Mikkonen)
* Olympiakilpailut välierät kajakkikaksikon 500 metrillä 2008 (parina Kalle Mikkonen)
* Kuudes MM-kilpailuissa kajakkikaksikon 1000 metrillä 2007 (parina Kalle Mikkonen)
* Seitsemästoista EM-kilpailuissa kajakkikaksikon 1000 metrillä 2007 (parina Kalle Mikkonen)
* MM-välierät kajakkikaksikon 500 metrillä 2006 (parina Kalle Mikkonen)

## Lähteet
Kalle Mikkonen

**Kalle Mikkonen** (s. 18. kesäkuuta 1976 Tampere) on suomalainen kilpameloja. Tampereella asuva Mikkonen edusti Kangasalan Melojia ja hänen valmentajana toimii Martin Hunter. Myös Mikkosen vaimo Jenni Mikkonen on entinen maajoukkuemeloja.

Pekingin olympialaisissa 2008 Mikkonen meloi parinsa Mika Hokajärven kanssa kajakkikaksikon 500 ja 1&nbsp;000 metrillä välieriin. Mikkonen toimi myös seuransa valmentajana kilpauran jälkeen.

## Saavutukset
* MM-välierät kajakkinelikon 500 metrillä 1995
* EM-välierät kajakkikaksikon 500 metrillä 1997 (parina Mikko Keso)
* Kuudes MM-kilpailuissa kajakkikaksikon 200 metrillä 1998 (parina Mikko Keso)
* MM-välierät kajakkikaksikon 1000 metrillä 1998 (parina Mikko Keso)
* Viides MM-kilpailuissa kajakkikaksikon 200 metrillä 1999 (parina Mikko Keso)
* Kuudestoista MM-kilpailuissa kajakkikaksikon 500 metrillä 1999 (parina Mikko Keso)
* MM-välierät kajakkikaksikon 500 metrillä 2006 (parina Kalle Mikkonen)
* Kuudes MM-kilpailuissa kajakkikaksikon 1&nbsp;000 metrillä 2007 (parina Mika Hokajärvi)
* MM-alkuerät kajakkikaksikon 500 metrillä 2007 (parina Kalle Mikkonen)
* Seitsemästoista EM-kilpailuissa kajakkikaksikon 1&nbsp;000 metrillä 2007 (parina Mika Hokajärvi)
* EM-välierät kajakkikaksikon 500 metrillä 2007 (parina Mika Hokajärvi)
* EM-välierät kajakkikaksikon 200 metrillä 2007 (parina Mika Hokajärvi)
* EM-välierät kajakkikaksikon 1&nbsp;000 metrillä 2008 (parina Mika Hokajärvi)
* Olympialaisten välierät kajakkikaksikon 500 ja 1&nbsp;000 metrillä 2008 (parina Mika Hokajärvi)

## Lähteet
Koror (osavaltio)

**Koror** on yksi Palaun 16 osavaltiosta. Se koostuu useista saarista, joista tärkeimmät ovat Koror, Ngerekebesang ja Malakal. Sen pinta-ala on 65 neliökilometriä ja siellä on 11&nbsp;723 asukasta (vuonna 2015), joten se on Palaun osavaltioista ylivoimaisesti väkirikkain.

Osavaltiossa sijaitsee Palaun suurin asutuskeskus Koror, jossa on noin 10&nbsp;000 asukasta. Valtion hallintorakennukset sijaitsivat siellä vuoteen 2006 saakka, kunnes ne siirrettiin Ngerulmudiin.

## Kuvia

Tiedosto:Green sea, clear blue sky - panoramio.jpg|Kororin rannikkoa
Tiedosto:Japan-Palau Friendship Bridge 2.JPG|Koror–Babeldaob-silta yhdistää Kororin ja Babeldaobin saaret


## Lähteet

## Aiheesta muualla
Vlastimil Hort

**Vlastimil Hort** (12. tammikuuta 1944 – 12. toukokuuta 2025) oli tšekkoslovakialaissyntyinen shakin suurmestari. Hän muutti 1980-luvulla Saksaan, jota hän sittemmin edusti.

Hort oli yksi maailman huipuista 1960- ja 1970-luvuilla ja pääsi MM-ehdokasotteluihin, muttei koskaan päässyt pelaamaan maailmanmestaruudesta.

## Lähteet

## Aiheesta muualla

* 
*
Pikseli (lehti)

**Pikseli** oli digitaaliseen valokuvaukseen erikoistunut valokuvausalan aikakauslehti. Syyskuussa 2008 ''Kamera-lehden'' omistava Kameraseura ry osti *Pikselin* julkaisuoikeudet ja osa *Pikselin* toimittajista ja henkilökunnasta siirtyi *Kamera-lehden* toimitukseen.

## Lähteet
Leif Lindeman

**Leif Lindeman** (s. 1979 Ruotsi) on suomalainen iskelmälaulaja, joka esittää iskelmää, sekä säveltää ja sovittaa musiikkia. Uransa alussa hän ylsi Tenavatähti 1991 -laulukilpailun finaaliin kappaleella ”Satumaa” ja esitti sitten lähinnä gospelia ja muuta hengellistä musiikkia. Vuosina 2013 ja 2014 hän voitti Tangomarkkinoitten yleisöäänestyksen ja sijoittui kilpailussa toiseksi. Alfa-TV-kanavan *[[Syksyn sävel]]* -kilpailun voittoon hän lauloi vuonna 2022 kappaleella ”Sydämes on kultaa vieläkin”.

Kuntavaaleissa 2008 Lindeman valittiin Äänekosken kaupunginvaltuustoon. Vuonna 2011 Äänekosken kaupunki myönsi 100-vuotisjuhlassaan Lindemanille *Äänekoski-mitalin*.

Lindeman on etniseltä taustaltaan romani.

## Diskografia
### Studioalbumit
* 
* 
* 
* 
* 
* 
* 
* 
* 
* 

## Lähteet
* YLE, Tangomarkkinat

### Viitteet

## Aiheesta muualla

* Leif Lindemanin kotisivut
Ljubomir Ljubojević

**Ljubomir Ljubojević** (s. 2. marraskuuta 1950) on serbialainen shakin suurmestari. Hän syntyi Jugoslavian Užicessa, joka kuuluu nykyisin Serbiaan. Ljubojevićille myönnettiin kansainvälisen mestarin titteli vuonna 1970 ja suurmestarin arvonimi vuonna 1971. Hän oli Jugoslavian mestari vuosina 1977 (jaettu) ja 1982.

## Lähteet

## Aiheesta muualla

* 
*
Lev Polugajevski

**Lev Abramovitš Polugajevski** (, 20. marraskuuta 1934 Mogiljov, Neuvostoliitto (nyk. Valko-Venäjä) – 30. elokuuta 1995 Pariisi) oli neuvostoliittolainen shakin suurmestari ja MM-ehdokas. Vaikkei hän saavuttanut maailmanmestaruustitteliä, hän oli yksi vahvimmista pelaajista 1960-luvun lopusta 1980-luvun alkuun. Hän oli myös tunnustettu shakkikirjailija ja avausteoreetikko, jonka anti siinä on edelleen tärkeää.

Polugajevski syntyi Valko-Venäjällä mutta kasvoi ja opiskeli Venäjällä Kuibyševissä (nyk. Samara). Hän kuoli Pariisissa aivosyöpään vuonna 1995.

## Aiheesta muualla

* 
* Polugajevski Chessworld.netissä
* GM Genna Sosonkon muistelmat Polugajevski-Tal -pelistä
Eddie ”Lockjaw” Davis

**Edward Davis**, paremmin tunnettu taiteilijanimellä **Eddie ”Lockjaw” Davis** (2. maaliskuuta 1922 New York – 3. marraskuuta 1986 Culver) oli yhdysvaltalainen jazzmuusikko. Hänen soittimensa oli tenorisaksofoni, ja hän johti myös useita omia yhtyeitä sen lisäksi että soitti jazzin suurten nimien kuten Louis Armstrongin ja Count Basien yhtyeissä.  Davisin tyylilajeja olivat swing, bebop, hard bop, latinojazz ja soul jazz. Joitakin hänen 1940-luvun levytyksistään voidaan pitää jopa rhythm and bluesina.

Davis hankki kokemusta soittamalla yhtyeistää joita johtivat Cootie Williams (1942−1944), Lucky Millinder, Andy Kirk (1945−1946) ja Louis Armstrong. Vuodesta 1946 hänellä oli omia yhtyeitä, mutta hän soitti myös Count Basien yhtyeissä useaan otteeseen 1952−1953, 1957 ja 1964−1973. Vanhemmalla iällä hän esiintyi usein yhdessä Harry Sweets Edisonin kanssa.

## Lähteet

## Aiheesta muualla
*BBC, Eddie The Eddie "Lockjaw" Davis Cookbook Vol 2 Review
Lev Psakhis

**Lev Borisovitš Psakhis** (, , s. 29. marraskuuta 1958 Krasnojarsk, Venäjä) on israelilainen shakin suurmestari, valmentaja ja kirjailija. Hän on syntynyt Siperiassa ja on kaksinkertainen Neuvostoliiton mestari.

## Lähteet

## Aiheesta muualla
*Grandmaster Square
* 
*Psakhisin valmennussivusto - WorldChessNetwork.com 
*
Lars Homén

**Lars Homén** voi tarkoittaa ainakin:

*senaattori Lars Homénia (1844–1906)
*jääkäri Lars Birger Homénia (1880–1947)
Nichts in der Welt

**"Nichts in der Welt"** on Die Ärzten kappale, joka julkaistiin singlenä 13. huhtikuuta 2004. Se oli *[[Geräusch]]* albumin kolmas singlejulkaisu. Kappale kertoo uskon menettämisestä rakkauteen.

Kappaleesta julkaistiin myös musiikkivideo, jossa yhtye esittää kappaleen livenä. Kyseinen esitys on yhtyeen Jenseits der Grenze des Zumutbaren -kiertueen keikalta, josta julkaistiin myöhemmin *[[Die Band, die sie Pferd nannten]]* niminen dvd.

## Kappalelista
#
#
#
#
#

## B-puolet
"WAMMW MESMAAG" on pidennetty versio *[[Geräusch]]* -albumilla olevasta "WAMMW" -kappaleesta. "Anti-Zombie" ja "WAMMW" ovat *Geräusch* -albumin kappaleita. "Geld" on *[[Runter mit den Spendierhosen, Unsichtbarer!]]* -albumin kappale.
Sääksmäen Sopu

**Sääksmäen Sopu** on vuonna 1960 perustettu valkeakoskelainen voimistelu- ja urheiluseura. Sen toimintamuotoja ovat hiihto, voimistelu, jalkapallo, futsal, kuntoliikunta, lentopallo ja yleisurheilu. Seuralla on yhteensä 408 jäsentä ja se kuuluu Suomen Työväen Urheiluliittoon ja Suomen Palloliittoon.

## Jalkapallo

Sovun miesten jalkapallon edustusjoukkue pelaa kaudella 2020 Nelosta. Seura nousi Kolmoseen 2007 suoraan sijoittumalla Nelosessa lohkonsa toiseksi FC Vapsin jälkeen. Joukkuetta valmentavat Mika Haikonen sekä Jari ja Esa Heritty. 

Sopu on Koskenpoikien ja Pallo-Seppojen lisäksi kolmas valkeakoskelainen joukkue, joka pelasi jalkapallon Kolmosta kaudella 2008.

## Lähteet

## Aiheesta muualla
* Jalkapallojoukkueen kotisivu
FC Ulvila

**FC Ulvila ry** (ent. Vanhankylän Alku) on 1914 perustettu ulvilalainen jalkapalloseura. Seuralla on vilkasta junioritoimintaa 2-4 -vuotiaiden Perhefutiksesta lähtien. FC Ulvilalla on myös tyttöjoukkueita sekä harrastejoukkueita naisille sekä miehille.

**FC Ulvila** on järjestyksessään 32. jalkapallon sinettiseura. Seura on hyväksytty Olympiakomitean Tähtiseuraksi.

FC Ulvilan toiminta-ajatuksena on tarjota kaikille jalkapalloilusta kiinnostuneille mahdollisuus harrastaa lajia omien mahdollisuuksiensa ja kykyjensä mukaisesti Ulvilassa. Seuran pyrkimyksenä on olla jalkapallon tuore ja vireä kilpailullinen kasvattajaseura, jossa jalkapalloa pelataan ilon kautta.

Seuran kotikenttänä toimii Mynsterin kenttä.

## Tietoja

* perustettu v. 1914
* erikoistui jalkapalloiluun 1990-luvulla
* kuuluu Suomen Palloliiton Läntiseen alueeseen
* 485 pelaajaa (1.12.2023)
* Hyväksyttiin Tähtiseuraksi 05/2018

## Lähteet

## Aiheesta muualla

* Seuran kotisivut
Nicolas Besch

**Nicolas Besch** (s.  , Ranska) on ranskalainen jääkiekkoilija. Hänen pelipaikkansa on puolustaja. Besch on pelannut useaan otteeseen Ranskan maajoukkueessa, aikuisten maailmanmestaruuskilpailuissa hän on ollut mukana Itävallassa 2005, Latviassa 2006, Venäjällä 2007, Kanadassa 2008 ja Saksassa 2010. 

Vuosina 2001–2007 Besch pelasi Ranskan liigassa Rouenin joukkueessa. Hän on kaksinkertainen Ranskan mestari. Besch oli lähellä siirtyä Jukureihin jo kaudeksi 2007–2008, mutta hän päätti suunnata Ruotsin Leksands IF:ään. Besch ehti pelata Leksandsissa vain kolme peliä kunnes siirtyi Nyköpingiin, sieltä hän siirtyi joulun jälkeen Mestikseen, Vaasan Sportiin. Kaudeksi 2008–2009 Besch solmi yksivuotisen sopimuksen Mikkelin Jukurien kanssa. Kaudella 2009–2010 hän pelasi Ranskan liigassa Brûleurs de Loups de Grenoblessa. Kaudeksi 2010–2011 hän palasi Mikkelin Jukureihin.

## Tilastot

## Lähteet
* 
* 
*
William Callaway

**William Callaway** on yhdysvaltalainen ääninäyttelijä, joka työskenteli urallaan useimmiten Hanna-Barberan tuottamissa animaatiosarjoissa. Hänen tunnetuimmaksi rooliksi jäi 1970-luvun Superystävät-animaatiosarjan myötä sarjakuvasankari Vesimies. Callaway toimi myös 1980-luvulla Lucky Luken, sekä Smurffeissa Kömpelösmurffin ja Maalarismurffin ääninä ja teki useimmiten 1990-luvulla enimmäkseen sivuääniä animaatioihin.

Callaway teki ääniroolien ohella myös näytelmärooleja 1970-luvulla televisiosarjoihin, jotka olivat useimmiten cameorooleja.

## Filmografia
* *[[Cattanooga Cats]]* (1969–1971)
* *[[Superystävät (vuoden 1978 animaatiosarja)|Superystävät]]* (1978)
* *The World's Greatest SuperFriends* (1979)
* *[[Richie Rich]]* (1980)
* *[[Smurffit (animaatiosarja)|Smurffit]]* (1981–1989)
* *[[Spider-Man and His Amazing Friends]]* (1982)
* *[[Lucky Luke (animaatiosarja)|Lucky Luke]]* (1983–1984)
* *[[Challenge of the GoBots]]* (1984)
* *[[The Super Powers Team: Galactic Guardians]]* (1985)
* *[[My Little Pony and Friends]]*
* *[[Action Force (vuoden 1985 animaatiosarja)|Action Force]]* (1986)
* *[[Defenders of the Earth]]* (1986–1987)
* *[[Action Force: The Movie]]* (1987)
* *[[Tom & Jerry Kids]]* (1990)
* *[[Varjoankka]]* (1991)
* *[[ProStars]]* (1991)
* *[[Mestarietsivä Lurppa]]* (1993–1994)
* *[[Bonkers]]* (1993)
* *[[Nokkapokka]]* (1996)

## Aiheesta muualla
* TV.com  
* Voice Chasers  
* Callaway TGMD Talent Agencyn sivustolla
Moja republika

**Moja republika** (kyrillisesti kirjoitettuna ) eli *Tasavaltani* on Bosnian serbitasavallan hymni, jonka alueen parlamentti hyväksyi 15. heinäkuuta 2008. Aiempi hymni oli vuonna 2007 Bosnia-Hertsegovinan perustuslakituomioistuimen vuonna 2007 hylkäämä Bože Pravde.

Тамо гдје најљепша се зора буди
Часни и поносни живе добри људи
Тамо гдје се рађа нашег сунца сјај
Стамен, пркосан је мој завичај

За њега сви се сад помолимо
Другу земљу ми немамо

У срцу мом само је један дом
У срцу је велика моја република
У срцу мом најљепша звијезда сја
Моја република, Република Српска

Тамо гдје су наши преци давни
Име уписали у сваки корак славни
Тамо гдје се рађа нашег сунца сјај
Стамен и пркосан је мој завичај

За њега сви се сад помолимо
Другу земљу ми немамо

У срцу мом је један дом
У срцу је велика моја република
У срцу мом најљепша звијезда сја
Моја република, Република Српска
Tinnitus Sanctus

__NOTOC__
**Tinnitus Sanctus** on saksalaisen metalliyhtyeen Edguyn kahdeksas studioalbumi. Albumin julkaisi vuoden 2008 marraskuussa levy-yhtiö Nuclear Blast.

## Kappaleet

### Standardipainos
# 
# 
# 
# 
# 
# 
# 
# 
# 
# 
# 

### Limited Edition CD2: Live in [[Los Angeles]]
# 
# 
# 
# 
# 
# 
# 
# 
# 
# 

## Kokoonpano
* Tobias Sammet – laulu
* Jens Ludwig – kitara
* Dirk Sauer – kitara
* Tobias "Eggi" Exxel – basso
* Felix Bohnke – rummut

## Arvostelut
* Allmusic: 
* Blabbermouth: 7/10
* Imperiumi.net: 
* PopMatters: 
* Soundi: 

## Lähteet

## Aiheesta muualla
* 
*
CA Bizertin

**Club Athlétique Bizertin** () on tunisialainen jalkapalloseura, joka perustettiin vuonna 1928. Sen kotistadionina toimii Stade 15 Octobre, joka sijaitsee Bisertassa. Joukkue on voittanut neljä kertaa Tunisian liigamestaruuden, joista viimeisin on vuodelta 1984.

## Saavutukset
* **[[Ligue Professionnelle 1|Tunisian mestaruus]] (4)**: 1945, 1946, 1949, 1984
* **[[Tunisian cup]] (3)**: 1982, 1987, 2013
* **[[Tunisian liigacup]]**: 2004
* **CAF cup voittajien-cup**: 1988

## Tunnettuja entisiä pelaajia
**1960-luku**
*  Youssef Zouaoui (1964–1977)

**1990-luku**
*  Nabil Maaloul (1994–1995)
*  Massamasso Tchangai (1997–1998)

**2000-luku**
*  Hassen Bejaoui (2000–2002)
*  Riadh Bouazizi (2007–2008)

## Päävalmentajat

## Puheenjohtajat
* Ahmed Karoui (2005–2009)
* Said Lassoued (2009–2011)
* Mehdi Ben Gharbia (2011–)

## Aiheesta muualla
* Virallinen sivusto 
* Club Athlétique Bizertin
Alban tasavalta

**Alban tasavalta** () oli Ranskan nukkevaltio vuosina 1796–1801. Se julistautui 26. huhtikuuta 1796 Albassa, pohjoisessa Italiassa. Se kattaa nykyisen Piemonten alueen. Valtio hajosi 19. huhtikuuta 1801, kun se valloitettiin Ranskalta.
Ruosniemen Visa

**Ruosniemen Visa** on vuonna 1923 perustettu urheiluseura Porin Ruosniemestä.

Seuran miesten jalkapallon edustusjoukkue pelaa kaudella 2018 Kutosessa. 

## Lähteet
Got Live If You Want It!

**Got Live If You Want It!** on The Rolling Stonesin ensimmäinen virallinen livealbumi, joka julkaistiin vuonna 1966. Se julkaistiin ainoastaan Yhdysvalloissa, Britanniassa oli julkaistu vuonna 1965 samanniminen EP-levy.

Albumi ylsi Yhdysvalloissa listan sijalle #6 ja myi kultaa.

## Kappaleet
**A-puoli**
#  
#  
#  
# 
#  
#  
**B-puoli**
#  
#  
# 
#  
#  
#  

## Kokoonpano
* Mick Jagger &ndash; laulu, lyömäsoittimet
* Keith Richards &ndash; soolokitara, laulu
* Brian Jones &ndash; kitarat, laulu, huuliharppu
* Charlie Watts &ndash; rummut 
* Bill Wyman &ndash; basso 

## Tuotanto
*Andrew Loog Oldham &ndash; tuottaja
*Glyn Johns &ndash; äänittäjä
*Stephen Inglis &ndash; kannen suunnittelu
*Gered Mankowitz &ndash; valokuvat

## Arvostelut
*Allmusic:  

## Lähteet
Iron Sunrise

**Iron Sunrise** on Charles Strossin vuonna 2004 julkaisema tieteiskirja. Kirjan tapahtumat sijoittuvat samaan maailmankaikkeuteen Singularity Skyn kanssa, mutta myöhempään aikaan.

Singularity Skyn lähtökohta on tulevaisuus, jossa tekoäly Eschaton on ripotellut Maapallon asukkaat vasten tahtoaan ympäri Linnunrataa.

## Yhteenveto juonesta

New Moscow’n aurinko räjähtää tuhoten järjestelmän kaikki planeetat. Räjähdyksestä syntynyt laajeneva ja vaarallinen säteilyrintama pakottaa läheisten järjestelmien asukkaat evakuoimaan itsensä muualle. New Moscow’n kostovastaiskujärjestelmät aktivoituvat samalla, lähettäen hitaat mutta varmat joukkotuhoaseet kohti New Dresdenin järjestelmää. Kirjan juoni kulkee eteenpäin, kun vastaiskujärjestelmiä yritetään pysäyttää. Vastaiskujärjestelmien pysäyttäminen on mahdollista, kunhan riittävän moni New Moscow’sta etäällä ollut diplomaatti lähettää keskeytyskoodin. Rachel Mansour rupeaa tutkimaan, kuka tapattaa entisen New Moscow’n diplomaatteja, sillä diplomaattien kuolema estäisi keskeytyskoodin käytön. Kirjan toinen tärkeä hahmo Wednesday on nuori nainen, joka sotkeentuu tahattomasti Rachelin tutkimukseen. Wednesday saa ohjeita Eschatonin agentilta, Hermanilta, joka tutkii mikä osapuoli oli vastuussa New Moscow’n räjäytyksestä, koska auringon räjäyttämisessä käytetty teknologia voisi olla vaarallista Eschatonille itselleen.
Copa del Rey 2008–2009

**Copa del Reyn kausi 2008–2009** on Copa del Reyn 105. kausi. Turnaus alkoi 25. elokuuta 2008 ja päättyi 13. toukokuuta 2009 pelattavaan loppuotteluun. Siihen osallistuu yhteensä 83 joukkuetta Primera Divisiónista, Segunda Divisiónista, Segunda División B:stä ja Tercera Divisiónista.

Primera Divisiónista ja Segunda Divisiónista pääsevät mukaan kaikki kauden 2007–2008 joukkueet, lukuun ottamatta Sevilla Atléticoa, joka on Sevillan reservijoukkue. Segunda División B:stä pääsee kauden 2007–2008 jokaisen lohkon viisi parasta joukkuetta sekä kaksi parasta kuudenneksi sijoittunutta ja Tercera Divisiónista kauden 2007–2008 lohkovoittajat.

## Ensimmäinen kierros

Kierroksella oli yhteensä 42 joukkuetta, mutta kuusi niistä pääsi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 27. elokuuta 2008. Fuerteventura, Benidorm, Lemona, Mérida, Zamora ja Granada 74 pääsivät suoraan seuraavalle kierrokselle.

## Toinen kierros

Toisella kierroksella pelasivat ensimmäisen kierroksen voittajat, kuusi suoraan toiselle kierrokselle päässyttä joukkuetta sekä 20 Segunda Divisiónin joukkuetta. Albacete selvisi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 3. syyskuuta 2008.

## Kolmas kierros

Ottelut pelattiin 8. lokakuuta 2008. Joukkueet pelasivat yhden ottelun ja voittajat selvisivät seuraavalle kierrokselle.

## Neljäs kierros

Neljännellä kierroksella mukaan tulevat myös Primera Divisiónin joukkueet. Ottelut pelattiin kaksiosaisena 29. lokakuuta ja 12. marraskuuta 2008.

## Loppuvaihekaavio

Loppuvaiheessa pelataan kolme pudotuskierrosta ja finaali. Ottelut pelataan kaksiosaisena. Kaksi parasta joukkuetta pääsevät finaaliin ja se pelataan 13. toukokuuta 2009.

### Neljännesvälierät
Ensimmäiset osaottelut pelattiin 6. ja 7. tammikuuta ja toiset osaottelut 14. ja 15. tammikuuta 2009.

### Puolivälierät
Ensimmäiset osaottelut pelattiin 21. ja 22. tammikuuta ja toiset osaottelut 28. ja 29. tammikuuta 2009.

### Välierät
Ensimmäiset osaottelut pelataan 4. ja 5. helmikuuta ja toiset osaottelut 4. maaliskuuta 2009.

#### Ensimmäiset osaottelut

----

#### Toiset osaottelut

----

### Finaali

## Aiheesta muualla
* Copa del Rey LFP:n sivustolla
Somalian vapautuksen allianssi

**Somalian vapautuksen allianssi** (ALS) (*The Alliance for the Liberation of Somalia*) on Somaliassa toimiva oppositiopuolue, joka perustettiin Eritrean Asmarassa syksyllä 2007.

Se edustaa monipuolisesti niin Somalian sisällä kuin maanpaossakin olevia ryhmiä. Siihen kuuluu Islamilaisten oikeusistuinten liiton UIC:n jäseniä, parlamentin jäseniä, klaanijohtajia, älymystöä, yhteisöjen vanhimpia ja uskonnollisia johtajia.

Nämä ryhmät päättivät perustaa siirtymäkauden hallintoa vastustavan yhteisrintaman, joka pyrkisi toisaalta diplomaattisten neuvottelujen kautta, toisaalta sotilaallisin toimin karkottamaan maassa olevat Etiopian joukot.

## Lähteet
Cilla Back

**Cilla Veronica Back** (s. 16. huhtikuuta 1971 Tampere) on suomalainen teatteriohjaaja. Hän on kouluttautunut teatterialalle Italiassa Milanon Scuola del Piccolo Teatrossa, jossa hän opiskeli ensin lavastusta, sen jälkeen ohjaamista. Back on ohjannut Italian ja Suomen lisäksi muun muassa Saksassa, Ranskassa ja Norjassa.

Suomalaisella teatterikentällä Back erottuu visuaalisuudellaan. Hän myös lavastaa ja puvustaa ohjaamiaan esityksiä. Backin itsensä mukaan symbolismin ja liikkeen korostaminen on suurelta osin hänen italialaisen koulutustaustansa peruja, siinä missä Suomessa realismin perinne on yleisesti ottaen hallitsevampi.

Backille myönnettiin valtion kolmivuotinen taiteilija-apuraha 2021.

## Ohjauksia
* Fredrika Runeberg (dramatisointi Sofia Aminoff): *Fru Catharina Boije och hennes döttrar*, (Svenska Teatern, 2015)
* Cilla Back: *Edith - Skrattande strimma av en scharlakanssol* (Wasa Teater, 2014)
* Marie NDiaye: *Hilda* (Prospero-tuotanto, kiersi mm. Schaubühne Berlin, Centro Cultural de Belém, Tampereen Teatterikesä, 2011)
* Lucy Prebble: *Enron* (Theater Basel, 2011)
* Arthur Schnitzler: *Fröken Else* (Det Norske Teatret, 2011)
* August Strindberg: *[[Neiti Julie (näytelmä)|Neiti Julie]]* (Kuopion kaupunginteatteri, 2009)
* Witold Gombrowitcz: *Yvonne* (Det Norske Teatret, 2008)
* Henrik Ibsen: *Hedda Gabler* (Turun kaupunginteatteri, 2007)
* *Hotelli Molière* (Kuopion kaupunginteatteri, 2007)
* Henrik Ibsen: *Rosmersholm* (Suomen Kansallisteatteri, 2005)
* Jean-Claude Carrière: *Intohimon hämärä kohde* (Turun kaupunginteatteri, 2005)
* Yasmina Reza: *Tre gånger liv* (*3 x Liv*), (Svenska Teatern, 2002)
*Henrik Ibsen: *Nukkekoti* (Lahden kaupunginteatteri, 1999)
* Jean Racine: *Andromakhe* (Tampereen Teatteri, 1998)

## Lähteet

## Aiheesta muualla
* Virallinen Nettisivu: cillaback.com
* YouTube - Schauspielhaus Bochum: Trailer Yerma
* YouTube - Tanssiteatteri Minimi: Trailer Tarantata
* YouTube: Det Norske Teatret: Fraülein Else
* YouTube - Wasa Teater Trailer Edith
* YouTube - Theater Und Orchester Heidelberg: These Litte Town Blues are Melting Away
* YouTube: Det Norske Teatret: Yvonne
* Theater Basel: Trailer Enron
Minna Harjuniemi

**Minna Harjuniemi** on suomalainen teatteriohjaaja.

Harjuniemi valmistui teatteritaiteen maisteriksi Teatterikorkeakoulusta vuonna 2002. Hän toimi vuosina 2002–2004 Ylioppilasteatterin taiteellisena johtajana yhdessä Aune Kallisen kanssa. Hän toimi pitkään ohjaajantyön lehtorina Taideyliopiston Teatterikorkeakoulussa.

## Ohjauksia
* *Peripetia* (Suomenlinnan Myllysali, 2007)
* *Giant Leap for Mankind* (Circus Maximus, Vaihtolava, 2007)
* *Hamartia* (Helsingin Taiteellinen Teatteri, Suomenlinnan Myllysali, 2006)
* *Lex Mania* (Ylioppilasteatteri, 2004)
* *Vulgaria* (Ylioppilasteatteri, 2003)
* *Deus Ex Machina* (Ylioppilasteatteri, 2003)
* *Che-ooppera* (Ylioppilasteatteri, 2002)

## Lähteet
* 
* 

### Viitteet
Circus Maximus (teatteri)

**Circus Maximus** on vuonna 1997 perustettu suomalainen ammattiteatteriryhmä. Ryhmä on vapaamuotoinen, eikä sillä ole varsinaista taiteellista johtajaa. Myöskään vakinaista tilaa ei ole, vaan ryhmä esiintyy vaihtelevissa, produktion mukaan vaihtuvissa tiloissa. 

## Historia

Circus Maximus sai virallisesti alkunsa keväällä 1997 Tampereella. Perustajanelikko Mikko Kanninen, Elisa Piispanen, Pinja Flinck ja Lorenz Backman olivat silloisia Tampereen yliopiston näyttelijäntyön laitoksen opiskelijoita. Alusta asti mukana olivat myös lavastaja Jyrki Pylväs, äänisuunnittelija Jussi Saivo sekä valosuunnittelija Samuli Hytönen. Ryhmä oli jo  aiemmin puuhaillut yhdessä pienimuotoisia juttuja, mutta oman teatterin perustaminen antoi mahdollisuuden manifestoitumiseen aivan uudella tasolla. Yhdistysmuoto puolestaan helpotti ennen kaikkea apurahaprosesseissa.

Maximuksen perustajajäsen näyttelijä-ohjaaja-tutkija Mikko Kanninen kuvailee, kuinka ryhmän tarkoitus oli edustaa ammattimaista taiteellista teatteria, jossa juttuja ajateltaisin länsimaisessa, vähintäänkin Euroopan kokoisessa kulttuurikontekstissa. “Emme olleet niinkään kiinnostuneita suomalaisen teatterin skenestä vaan seurasimme tuolloin enemmänkin mitä tapahtui esim. Espanjassa, Prahassa ja Saksassa”, Kanninen toteaa. Suuntautuminen suomalaisista tarinoista ja ihmiskohtaloista kohti laajempaa maantieteellistä ja kulttuurista elinalaa erotti Circus Maximuksen monista muista sen aikaisista suomalaisista teatteriryhmistä.

Ryhmä on esiintynyt esimerkiksi Teatteri Jurkassa, Helsingin Kaupunginteatterissa, Q-teatterissa ja Vaihtolavalla. Ryhmään kuuluvat muun muassa näyttelijät Lorenz Backman, Henry Hanikka ja Piitu Uski sekä ohjaajat Minna Harjuniemi, Mikko Kanninen, Tuomas Timonen ja Miko Jaakkola.

## Esityksiä
**Giant Leap for Mankind* (Vaihtolava, 2007, ohj. Minna Harjuniemi)
**Lammassaaressa* (2006, ohj. Tuomas Timonen)
*William Shakespeare: *RICHARD3* (2006, ohj. Hanno Eskola)
*Arkadi ja Boris Strugatski - Mikko Viljanen: *Stalker* (2003, ohj. Mikko Kanninen)
*H. P. Lovecraft: *Charles Dexter Wardin tapaus* (2003, ohj. Sami Keski-Vähälä)
*Sarah Kane: *Cleansed* (2001, ohj. Mikko Kanninen)

## Lähteet
*http://www.circusmaximus.fi
Circus Maximus (täsmennyssivu)

**Circus Maximus** voi viitata seuraaviin asioihin:

*Circus maximus, Antiikin Rooman kilpa-ajorata ja gladiaattoriareena
*Circus Maximus, norjalainen heavy metal -yhtye
*Circus Maximus, suomalainen teatteriryhmä
Clemenzin avaus

**Clemenzin avaus** on shakkiavaus, jota kuvaa siirto
:1.h3

Avaus on nimetty virolaisen Hermann Clemenzin mukaan. Avaus kuuluu epätavallisiin avauksiin ja se luokitellaan ECO-koodistolla koodille A00.

Siirto 1.h3 on hyvin passiivinen, mikä on yksi syy sen harvinaisuuteen. Siirron ainoa apu on yleensä se, että se estää mustaa pelaamasta lähettiään g4:ään kiinnittämään valkean f3-ratsua. Mustalle sopivia vastauksia ovat kaikki normaalit aloitussiirrot, kuten c5, d5, e5, Rc6 ja Rf6.

Clemenzin avaus muuntuu Grobin hyökkäykseksi, jos valkea pelaa siirron g4. Siirron tarkoitus on sivustoida kuningaslähetti. Siirrot h3 ja g4 kuitenkin heikentävät valkean kuningasasemaa niin paljon, että kuningatarsivustalle linnoittaminen on kuningassivustaa kannattavampaa. Avaus voi muuntua myös hollantilaisen puolustuksen teräviin linjoihin jatkossa 1...f5 2.d4. Nyt valkea jatkaa usein siirrolla g4.

## Katso myös
*Luettelo shakkiavauksista
*Luettelo gambiiteista

## Lähteet
* Hooper, David and Kenneth Whyld (1996). *The Oxford Companion To Chess*. Oxford University, . 
* Dunnington, Angus (2000), *Winning Unorthodox Openings*. Everyman Chess, .
* Eric Schiller (2002). *Unorthodox Chess Openings*,  s. 108. Toinen painos, Cardoza, .

### Viitteet
Sture Grahn

**Bror Sture Ragnvald Grahn** (24. toukokuuta 1932 Lycksele – 14. elokuuta 2024) oli ruotsalainen maastohiihtäjä ja viestihiihdon kaksinkertainen maailmanmestari.

Grahn oli mukana kultaa voittaneessa Ruotsin viestijoukkueessa Lahden MM-kilpailuissa 1958. Joukkueessa olivat lisäksi mukana Sixten Jernberg, Lennart Larsson ja Per-Erik Larsson. Neljä vuotta myöhemmin Zakopanen MM-kisoissa hän oli jälleen mukana Ruotsin kultakvartetissa, johon kuuluivat tällä kertaa hänen lisäkseen Lars Olsson, Jernberg ja Assar Rönnlund. Cortina d’Ampezzon talviolympialaisissa 1956 Grahn sijoittui 50 kilometrillä kymmenenneksi. Grahn avioitui maastohiihdon olympiamitalisti Barbro Martinssonin kanssa.

## Lähteet
* 
* Profiili Ruotsin olympiakomitea 
* MM-kisojen tulokset sport-komplett.de 

### Viitteet

## Aiheesta muualla
*
The Ground

**The Ground** oli suomalainen vuosina 2005–2010 toiminut nettimusiikkikauppa. Se toimi vuodesta 2005 lähtien nimellä **Levyvirasto**, joka myi lähinnä pienlevy-yhtiöiden musiikkia. Tekesin tuella kehitettynä ja laajennettuna kauppa aloitti nimellä The Ground 24. heinäkuuta 2008. Kauppaa pyöritti Levyvirasto Oy.

The Ground keskeytti toimintansa 16. huhtikuuta 2010 palvelinrikon vuoksi. Palvelua oltiin ajamassa alas vuoden 2010 aikana.

Aloittaessaan kauppaan kuului yli 300&nbsp;000 kappaletta, joista noin 10&nbsp;000 oli jo Levyvirastossa myynnissä. Isoista levy-yhtiöistä mukana oli EMI, suomalaisista levy-yhtiöistä Fullsteam, Poko, Monsp, Texicalli, Rockadillo ja Backstage Alliance.

## Lähteet

## Aiheesta muualla
* The Ground
Andrea Benvenuti

**Andrea Benvenuti** (s. 13. joulukuuta 1969) on entinen italialainen keskimatkojen juoksija, EM-mitalisti.

Benvenuti juoksi 800 metrillä kultaa Helsingin EM-kilpailuissa 1994 juostuaan ajan 1.46,12. Samassa lajissa hän sijoittui lisäksi viidenneksi Barcelonan olympialaisissa 1992 ja kolmanneksi saman vuoden maailmancupissa.
Kamera-lehti

**Kamera-lehti** oli valokuvauksen aikakauslehti, joka ilmestyi vuosina 1950–2024.

*Kamera-lehdellä* oli noin 61&nbsp;000 lukijaa vuonna 2016. Lehden painos vuonna 2021 oli 7&nbsp;000.

Lehden viimeinen päätoimittaja oli Kristiina Haaga. Hän oli myös lehden art director ja vuodesta 2023 lähtien sen ainoa kuukausipalkkainen työntekijä.

*Kamera-lehti* esitteli suomalaisia ja ulkomaisia kuvaajia sekä antoi lukijalle vinkkejä valokuvaukseen ja kuvankäsittelyyn. Lehti järjesti useita valokuvauskilpailuja, kuten vuosittain pidettävän Vuoden kuvaaja -kilpailun ja Suurkilpailun. Vuosina 2014–2023 Museoviraston Kuvakokoelmat kirjoitti lehteen artikkeleita kokoelmien kuvista.

*Kamera-lehteä* julkaisi Kameraseura ry. Lehti edusti Suomea erikoislehtien muodostamassa Expert Imaging and Sound Association (EISA) -järjestössä.

2010-luvun puolivälissä lehdellä oli tilaajia yli kymmenen tuhatta, mutta vuonna 2024 enää alle kaksi tuhatta. Mainostuotot ja tilaajamäärä olivat vähentyneet ja lehden toiminta oli muuttunut tappiolliseksi. 2020-luvun aikana lehdelle kertyi reilut 300&nbsp;000 euroa alijäämää. Tilanne ei parantunut henkilöstö- ja toimitilamuutoksilla eikä lehden numeroiden määrää vähentämällä. Lehden julkaiseminen päättyi kesäkuussa 2024.

## Päätoimittajat
Lähde:
* Eero Raviniemi 1950-1955
* Jorma Rouste 1955
* P. K. Jaskari 1956–1983
* Pekka Punkari 1984–2010
* Asko Vivolin 2011–2016
* Minna Jerrman 2017–2019
* Arja Krank elokuu 2019–2020
* Kristiina Haaga tammikuu 2020–2024

## Lähteet

## Aiheesta muualla
*Kamera-lehden kotisivut
48 Doris

**48 Doris** on Marsin ja Jupiterin välisen asteroidivyöhykkeen asteroidi. Asteroidin löysi Hermann Mayer Salomon Goldschmidt 19. syyskuuta 1857. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on CG- tai Ch-luokkaa.

Asteroidin kooksi on arvioitu , mutta tähdenpeiton perusteella se voi olla hyvin pitkulainen  kertaa  kokoisena.

Doris on nimetty kreikkalaisen mytologian okeanidi Doriksen mukaan. Kohdetta ehdotettiin "kaksosena" nimeämisenä asteroidin 49 Palesin kanssa, koska Goldschmidt löysi molemmat samana yönä, joka oli epätavallista tuolloin.

## Lähteet
Always Outnumbered, Never Outgunned

**Always Outnumbered, Never Outgunned** on brittiläisen The Prodigyn vuonna 2004 julkaistu albumi. Albumin tuotti XL Recordings.

## Kappaleet
# Spitfire
# Girls
# Memphis Bells
# Get Up Get Off
# Hotride
# Wake Up Call
# Action Radar
# Medusa's Path
# Phoenix
# You'll Be Under My Wheels
# The Way It Is
# Shoot Down

## Singlet
* "Girls" (30. elokuuta 2004)
* "Hotride" (1. marraskuuta 2004)
* "Spitfire" (4. huhtikuuta 2005)
Golfauto

**Golfauto** on yleensä golfkentällä ja sen läheisyydessä käytettävä kulkuväline. Golfautot kulkevat joko bensiini- tai akkuvoimalla, joskin bensiinikoneen kovan äänen takia sähkökäyttöiset ovat nykyään huomattavasti yleisempiä. Golfautojen maksiminopeudet vaihtelevat valmistajien mukaan, mutta yleisesti ne ovat 30 km/h luokkaa. Erityisesti golfkentän omistuksessa oleviin autoihin on asetettu nopeusrajoittimia pelikentän kestävyyden mukaan.

## Valmistajia
* Clubcar
* Ezgo
* Garia
* Toro
* Yamaha
Pistokärpänen

**Pistokärpänen** (*Stomoxys calcitrans*) on noin sentin mittainen kärpäslaji, joka imee verta eläimistä. Sillä on pitkä imukärsä, jolla se saattaa tikata kuumina kesäpäivinä ihmistäkin. Se munii toisten kärpästen tapaan pilaantuvaan jätteeseen.

## Ulkonäkö
Aikuisella pistokärpäsellä on terävä kärsä, joka suuntautuu eteenpäin. Se on huonekärpäsen kokoinen, mutta pistokärpänen on sitä tummempi ja sillä siivet ovat enemmän levällään. Pistokärpäsen toukka on noin 10–12 millimetrin pituinen ja väriltänsä kellanvalkoinen.

## Lähteet

## Aiheesta muualla
*ITIS: Pistokärpänen (''Stomoxys calcitrans'')
Lamppukärpänen

**Lamppukärpänen** (*Fannia canicularis*) on kiiltävä noin puolen sentin kokoinen pyörrekärpästen (*Fanniidae*) heimoon kuuluva kärpäslaji. Lamppukärpäsiä näkee usein sisätiloissa pyörivän lamppujen ympärillä. Se munii toisten kärpästen tapaan pilaantuviin jätteisiin.

## Aiheesta muualla
*Rentokil: Lamppukärpänen (''Fannia canicularis'')
*ITIS: Lamppukärpänen (''Fannia canicularis'')
Wei Ning

**Wei Ning** (s. 5. elokuuta 1982 Shandong) on kiinalainen haulikkoampuja, maailmanmestari ja olympiamitalisti.

Wei Ning on saavuttanut olympialaisissa skeetissä hopeaa Ateenassa 2004 ja Lontoossa 2012. Lisäksi hän on saavuttanut MM-kilpailuissa yhden henkilökohtaisen maailmanmestaruuden (2003), kaksi joukkuemaailmanmestaruutta (2002 ja 2007), yhden henkilökohtaisen hopean (2001) ja yhden joukkuehopean (2007).
## Maailmanennätykset

## Lähteet
*Profiili ISSF Newsissä
*ISSF:n tietokanta
*
Jacksonin piirikunta (Ohio)

**Jacksonin piirikunta** on piirikunta Ohiossa, Yhdysvalloissa. Sen hallintokeskus on Jackson. Se on nimetty Andrew Jacksonin mukaan. Sen naapuripiirikuntia ovat Vinton pohjoisessa, Gallia idässä, Lawrence etelässä, Scioto lounaassa, Pike lännessä ja Ross luoteessa.

## Kaupungit ja kylät
Hallintokeskus: Jackson

*Wellston
*Coalton
*Oak Hill

## Väestö
Piirikunnassa oli vuoden 2010 väestönlaskennassa 33&nbsp;225 ihmistä. Etniset ryhmät jakautuvat valkoisiin (97,0%), mustiin (0,8%), alkuperäisamerikkalaisiin (0,4%) ja aasialaisiin (0,3%).

Kotitalouden mediaanitulo on 37&nbsp;243 ja köyhyysrajan alapuolella oli 23,2% väestöstä vuosina 2007–2011.

## Lähteet

## Aiheesta muualla
Porkkanakärpänen

**Porkkanakärpänen** (*Psila rosae* eli *Chamaepsila rosae*) on porkkanassa tuhoja aiheuttava aikuisena 4–6 millimetrin kokoinen kiiltävänmusta kärpäslaji, jolla on keltaiset jalat ja punaruskeat silmät. Toukkana se on kellertävänvalkoinen ja jalaton pituudeltaan noin 8–10&nbsp;mm. Porkkanakärpänen aiheuttaa tuhoja porkkanapenkeissä keskikesällä. Porkkanakärpänen luokitellaan tuhohyönteiseksi, ja sen lennoista varoitetaan internetissä. Kärpästä voidaan torjua erilaisilla myrkyillä, mikäli niitä kertyy pyydykseen enemmän kuin viisi viikossa. Porkkanakärpäsen aiheuttamia tuhoja voi vähentää viljelykierrolla vaihtamalla kasvupaikkaa.

Maakiitäjäiset (*Carabidae*) saalistavat porkkanakärpäsen munia. Porkkanakärpäsen loisia ovat ainakin Aleochara sparsa, Basalys tritoma, Chorebus gracilis, Kleidotoma nigra, Kleidotoma psiloides ja Loxotropa tritoma.

Porkkanakärpänen aiheuttaa tuhoa porkkanan lisäksi sellerille, palsternakalle, fenkolille, maustekirvelille, kuminalle, tillille ja persiljalle.


Chamaepsila rosae, wortelvlieg (2).jpg


## Lähteet

## Aiheesta muualla
*Ötökkätieto: Porkkanakärpänen (''Psila rosae'')
*Maa- ja elintarviketalouden tutkimuskeskus (MTT): Porkkanakärpänen (''Psila rosae'')
*MTT:n porkkanakärpäsennuste
*ITIS: Porkkanakärpänen (''Psila rosae'') 
*UniProt: Taxonomy -  Chamaepsila rosae (Carrot rust fly) (Psila rosae) 
*Plantwise: Carrot root fly (Psila rosae) 
*Pherobase: Semiochemicals of Psila rosae, the Carrot fly
Huonekärpänen

**Huonekärpänen** (*Musca domestica*) on yleinen noin senttimetrin kokoinen sisätiloissa viihtyvä kärpäslaji. Se voi kantaa taudinaiheuttajia ja saastuttaa ruokaa. Kärpäsellä on suuret, lähes koko pään peittävät silmät. Kärpänen munii mielellään pilaantuvaan jätteeseen, esimerkiksi huonosti hoidettuihin komposteihin ja käymälöihin. Kärpäsen elinikä on 2–4 viikkoa.

Kärpäsen paino on noin 12 milligrammaa ja suurin lentonopeus 7,2 kilometriä tunnissa.

Huonekärpäsen saalistajia ovat ainakin: tunkiotylppö (*Carcinops pumilio*), *[[Dendrophilus xavieria]]*, *[[Ophyra aenescens]]*, *[[Glyptholapsis confusa]]* ja *[[Macrocheles muscaedomesticae]]*.

## Lähteet

## Aiheesta muualla
* Laji.fi: Musca domestica 
* Hyonteismaailma.fi - Huonekärpänen Oy Transmeri Ab
* ITIS: ''Musca domestica'' 
* Pherobase: Semiochemicals of Musca domestica, the House fly
Arne Kvalheim

**Arne Kvalheim** (s. 25. huhtikuuta 1945) on entinen norjalainen kestävyysjuoksija. Hänen veljensä Knut Kvalheim oli myös kestävyysjuoksija.

Arne Kvalheim osallistui vuoden 1968 kesäolympialaisissa 1 500 metrin juoksuun. Alkuerässään hän sijoittui neljänneksi ajalla 3.47,4 mutta jäi välierässään kahdeksanneksi ajalla 3.55,3 ja karsiutui. Hän sijoittui sisäratojen EM-kisoissa 1974 neljänneksi 3&nbsp;000 metrillä ja saman vuoden ulkoratojen EM-kilpailuissa kuudenneksi 5&nbsp;000 metrillä ajalla 13.27,2. Hän oli mukana EM-kisoissa myös vuonna 1966 sekä 1971.

## Henkilökohtaiset ennätykset
* 800 metriä - 1.48,7 min vuonna 1967.
* 1 500 metriä - 3.38,5 min vuonna 1968.
* 3 000 metriä - 7.44,8 min vuonna 1974.
* 5 000 metriä - 13.26,4 min vuonna 1974.
* 10 000 metriä - 28.47,0 min vuonna 1974.

## Lähteet
Karanja Mack

**Karanja Mack** on antiguabarbudalainen jalkapalloilija, pelipaikaltaan keskikenttäpelaaja. Mackin nykyinen seura on SAP, jossa hän on pelannut vuodesta 2006 lähtien. Hän on pelannut myös maajoukkueessa.
Kempit

**Kempit** (Psylloidea)  ovat esimerkiksi omenassa ja porkkanassa viihtyviä hyönteisiä. Ne muodostavat hyönteisten luokittelussa yläheimon, johon on aiemmin sisältynyt vain yksi heimo (kempit eli lehtikempit, Psyllidae) , mutta joka on nykyään jaettu kuuteen heimoon.

Kempit ovat 2–3&nbsp;mm pitkiä, ja muistuttavat voimakkaiden takajalkojensa takia pieniä kaskaita. Ne voi erottaa kaskaista kemppien selvästi pitempien tuntosarvien avulla.

Yksi tunnetuimmista lajeista on tuhohyönteinen porkkanakemppi (*Trioza apicalis*). Lajit talvehtivat aikuisina, ja aiheuttavat tuhoa keskikesällä kasvimailla. Muita Suomessa tavattavia lajeja ovat orapihlajakemppi (*Cacopsylla peregrina*), leppäkemppi (*Psylla alni*) ja omenakemppi (*Cacopsylla mali*).

## Heimoja
*Psyllidae
*Liviidae
*Aphalaridae
*Triozidae

## Katso myös
* Luettelo Suomen kempeistä

## Lähteet

## Aiheesta muualla
*Laji.fi: Psylloidea
*ITIS (taksonomian lähde)
Lentopallon miesten 2-sarja

**Lentopallon miesten 2-sarja** on lentopalloliiton alaisuudessa toimiva lentopallosarja. Se on Suomen kolmanneksi korkein sarjataso lentopallossa.

Lentopallon Suomensarja perustettiin maan toiseksi korkeimmaksi sarjatasoksi samalla, kun Suomen mestaruudestakin alettiin pelata 1957. Nimi muuttui kakkossarjaksi 1970-luvun alussa, muuttuen myöhemmin nykyiseen muotoonsa 2-sarja. Kauteen 1974-1975 saakka 2-sarja oli maan toiseksi korkein sarjataso, kaudesta 1975-1976 (jolloin perustettiin 1-sarja) kolmanneksi korkein, kaudesta 1996-1997 kauteen 2000-2001 neljänneksi korkein (väliin luotiin Supersarja) ja sen jälkeen jälleen kolmanneksi korkein sarjataso Suomen lentopallossa.

## Joukkueet kaudella 2025-2026

## Voittajat

* 2011 Lentopalloseura Etta II, Liperi Volley, Tampereen Kisatoverit ja Liedon Parma saivat mahdollisuuden nousta 1-sarjaan. LiVo, TKT ja Parma käyttivät mahdollisuuden.
* 2012 Huki Jyväskylä ja Enonkosken Pyrintö saivat mahdollisuuden nousta 1-sarjaan. EnPy ainoa nousija.
* 2013 Huki Jyväskylä ja Salpis Hollola nousivat 1-sarjaan.
* 2014 Loimaan Jankko, Maaningan Mahti, VaLePa II ja Lempäälän Kisa saivat mahdollisuuden nousta 1-sarjaan, näistä Jankko, Mahti ja LeKi käyttivät mahdollisuuden.
* 2015 TUTO Volley ja Nilsiän Nujakka pääsivät finaaliin, Nilsiän Nujakka ainoa nousija 1-sarjaan.
* 2016 Aitolahden Riento ja Liikunnan Riemu nousivat 1-sarjaan.
* 2017 Huki Jyväskylä
* 2018 TUTO Volley ja Napapiirin Palloketut jättivät finaalin yhteissopimuksin pelaamatta. Molemmat nousivat miesten 1-sarjaan.
* 2019 Pielaveden Sampo
* 2020 Kautta ei pelattu loppuun koronaviruspandemian takia.
* 2021 Kautta ei pelattu loppuun koronaviruspandemian takia.
* 2022 Salpis Hollola
* 2023 Keimolan Kaiku
* 2024 TUTO Volley II
* 2025 Lempo Volley II

## Lähteet
* Lentopalloliiton tulospalvelussa

### Viitteet
Polttiaiset

**Polttiaiset** (Ceratopogonidae) on hyönteisten heimo. Polttiaiset ovat pienikokoisia, ja jotkin lajit imevät verta ihmisestä ja muista eläimistä, jopa toisista hyönteisistä.

## Tuntomerkit
Polttiaiset muistuttavat ulkonäöltään surviaissääskiä. Aikuinen polttiainen on noin 1–1,5 millimetriä pitkä. Useimmilla polttiaislajeilla on kirjavat siivet. Koirailla on tuntosarvissaan paljon pitkiä karvoja, naarailla selvästi vähemmän. Polttiaisen pää on alaviistoon ja eturuumis työntyy sen päälle, jolloin hyönteinen näyttää kyttyräselältä. Silmät kiertävät lähes koko pään ympäri ja koskettavat päälaella toisiaan.

## Esiintyminen Suomessa
Polttiaisia esiintyy kaikkialla Suomessa, eniten pohjoisessa ja idässä, missä on paljon vesiä.

Ensimmäiset polttiaiset lentelevät Suomessa jo alkukesällä, mutta ne eivät yleensä vaivaa ihmistä. Purevia polttiaisia esiintyy Suomessa enimmäkseen loppukesästä, etenkin elokuun leutoina tyveninä iltoina. Kylminä kesinä niiden kuoriutuminen voi siirtyä jopa syyskuun alkuun.

## Elintavat

Polttiainen imee verta imukärsällään. Sen pistin muodostuu kolmesta eri osasta, ja sitä reunustavat terävähampaiset leuat, joilla se tekee reiän ihoon. Pisto aiheuttaa punoitusta ja polttavan tunteen, joka tulee siitä, että polttiainen purskauttaa pistokohtaan veren hyytymistä estävää ainetta.

Polttiaisnaaras voi käyttää ravintonaan veren lisäksi myös pelkästään kukkien mettä. Niille kelpaa myös muiden hyönteisten ja selkärangattomien veri, ja polttiainen voi imeä verta myös veriaterian nauttineesta hyttysestä. Joidenkin lajien naaras syö koiraan parittelun jälkeen.

Polttiaiset levittävät esimerkiksi lehmän sinikielitautia, jota on tavattu Etelä-Ruotsista mutta ei vielä Suomesta. Trooppisilla alueilla ne levittävät filariamatoja.

Polttiaiset ovat niin pieniä että ne eivät pysähdy hyttysverkkoihin. Niihin tehoaa hyttyskarkote, mutta toisin kuin hyttyset, polttiaiset löytävät tehokkaasti tiensä pieniinkin ihon kohtiin, joita ei ole käsitelty karkotteella.

## Lisääntyminen
Polttiaisen toukka on hyvin pitkä ja langanohut. Useimpien lajien toukat elävät vedessä, joko pohjalietteessä tai karikossa, tai vapaasti vedessä uiskennellen. Joidenkin lajien toukat käyvät kehityksensä läpi kokonaan maalla, yleensä kosteassa sammalikossa. Joidenkin lajien toukat syövät muiden vesiötököiden munia, poikasia ja pikkutoukkia, toiset syövät leviä ja mätänevää eläin- tai kasviainesta, ja jotkin syövät bakteereja ja alkueläimiä.

Polttiainen elää pääsääntöisesti yhden vuoden, josta aikuinen kaksi tai kolme viikkoa. Varhain keväällä lentävien lajien toukka talvehtii vesien pohjalla. Myöhemmin kesällä lentävät polttiaiset ovat talvehtineet munana tai pikkutoukkana. Suomessa polttiainen lisääntyy vain kerran kesässä, mutta lämpimämmissä maissa se voi tehdä toisenkin sukupolven.

## Lähteet
* 

### Viitteet

## Aiheesta muualla
*Laji.fi: Polttiaiset (''Ceratopogonidae'')
*ITIS: Ceratopogonidae 
*University of Michigan, Animal Diversity Web (ADW): Ceratopogonidae 
*Iowa State University, Bug Guide: Family Ceratopogonidae - Biting Midges
Mustamuurahainen

**Mustamuurahainen** eli **etelänmustahainen** (*Formica fusca*) on *[[Formica]]*-sukuun kuuluva nimensä mukaisesti ruumiiltaan kokonaan ruskeanmusta muurahaislaji, jonka sääret ovat vaaleanruskeat. Työläisen koko on 4,5–7 millimetriä. Mustamuurahaista esiintyy Suomessa Lappia myöten mutta se on yleisin Etelä-Suomessa. Pohjois-Suomessa yleisempi laji on hyvin samannäköinen pohjanmustamuurahainen (*Formica lemani)*.

Mustamuurahainen ei rakenna kekoja, vaan pesii maan alla, kannossa, mättäässä tai lahopuussa. Mustamuurahaisen pesässä on yleensä joitakin satoja tai muutamia tuhansia työläisiä. Pesissä saattaa olla useita kuningattaria, tyypillisesti 1-15 mutta joskus jopa muutamia satoja. Mustamuurahainen elää monenlaisissa elinympäristöissä, kuten hakkuuaukioilla, teiden penkoilla ja metsien ja soiden reunoilla.

Mustamuurahainen saattaa joskus tehdä tuhoja puutarhoissa.

## Pihamauriaisen ja mustamuurahaisen erot
Mustamuurahainen sekoitetaan usein pihamauriaiseen eli "sokerimuurahaiseen", mutta ne on kuitenkin helppo erottaa toisistaan: 
* Mustamuurahainen on hieman isompi (työläisen koko 4,5-7 mm) kuin mauriainen (työläisen koko 3,5-5 mm)
* Pihamauriainen on lyhytjalkaisempi sekä liikkuu hitaammin ja kömpelömmin kuin *Formica*-suvun muurahaiset
* Mustamuurahainen ei viihdy sisätiloissa

## Mustamuurahaisella tehtyjä tutkimuksia
Vuonna 2015 julkaistussa tutkimuksessa havaittiin mustamuurahaisten muuttavan ruokailutapojaan sienitaudille altistuttuaan. Ne lisäävät ruokavalioonsa reaktiivista happiradikaalia vetyperoksidia, joka kasvatti taudista selviämisen todennäköisyyttä. Luonnossa muurahaiset voisivat saada tällaisia yhdisteitä esimerkiksi raadoista, vaurioituneista kasveista tai kirvoista.

## Lähteet

## Aiheesta muualla
* Ötökkätieto: Mustamuurahainen (''Formica fusca'')
* iNaturalist: Mustamuurahainen (''Formica fusca'')
* ITIS: Mustamuurahainen (''Formica fusca'') 
* Iowa State University, Bug Guide: Species Formica fusca 
* Global Biodiversity Information Facility (GBIF): Formica fusca 
* Centre for Agriculture and Biosciences International (CABI): Formica fusca (silky ant) 
* Pherobase: Semiochemicals of Formica fusca
Tšigorinin puolustus

**Tšigorinin puolustus** on shakkiavaus, jota kuvaavat siirrot
:1.d4 d5
:2.c4 Rc6

Avaus on nimetty venäläisen Mihail Tšigorinin mukaan. Avaus on mustan neljänneksi suosituin vastaus kuningatargambiittiin. Suositummat vaihtoehdot ovat torjuttu kuningatargambiitti 2...e6, slaavilainen puolustus 2...c6 ja hyväksytty kuningatargambiitti 2...dxc4.

Mustan toinen siirto tukkii c-sotilaan etenemisen, mutta tämä ei ole kovinkaan suuri haitta avauksessa.

## Muunnelmat
Valkean suosituimmat siirrot ovat 3.Rf3, Rc3 ja cxd5, mutta myös 3.e3 on pelattu.

Tavallisimpia jatkoja:

* 3.Rc3
:3...Rf6 4.cxd5 Rxd5 5.e4 Rxc3 6.bxc3 e5 7.d5 Rb8 tai 7.Rf3 exd4
:3...dxc4 4.Rf3 Rf6 5.e4 Lg4 6.Le3 e6 7.Lxc4 Lb4

* 3.cxd5 Dxd5 4.e3 e5 5.Rc3 Bb4 6.Ld2 Lxc3
:7.bxc3 ja mustan jatko on 7...Rf6 tai 7...Dd6.
:7.Lxc3 exd4 8.Re2 Rf6 9.Rxd4 0-0 tai 8...Lg4

* 3.Rf3 Lg4 4.cxd5 Lxf3
:5.gxf3 Dxd5 6.e3 ja 6...e5 7.Rc3 Lb4 tai 6...e6 7.Rc3 Dh5.
:5.dxc6 Lxc6 6.Rc3 ja 6...Rf6 ja 6...e6.

## Aiheesta muualla
*Luettelo shakkiavauksista
*Luettelo gambiiteista

## Lähteet
*ECO codes 
*Ward, Chris (2002). *Unusual Queen’s Gambit Declined*. Everyman Chess. .

### Viitteet
Pommikiitäjäinen

**Pommikiitäjäinen** eli **pommittajakuoriainen** (*Brachinus crepitans*) on vihertävä kovakuoriaislaji, joka ahdistettuna erittää peräpäästään syövyttävän kaasupilven. Samalla kun se suihkuttaa nestettä peräpäästään, kuuluu pamaus. Räjähdysaine on hydrokinonin ja vetyperoksidin sekoitus. Puolustuskeinon tarkoitus on harhauttaa vihollista. Pommikiitäjäinen esiintyy Keski-Euroopassa ja Pohjois-Amerikassa, mutta se on ainakin kerran ajautunut maihin Hankoniemellä.

Pommikiitäjäinen on tumma, solakka ja kasvaa noin 7–10&nbsp;mm pitkäksi. Peitinsiivet ovat tumman sinivihreät, jalat oranssinsävyiset.

## Lähteet
* 

## Aiheesta muualla
*Laji.fi: Pommikiitäjäinen (''Brachinus crepitans'')
*Global Biodiversity Information Facility (GBIF): Brachinus crepitans 
*UniProt: Taxonomy - Brachinus crepitans 
*Pherobase: Semiochemicals of Brachinus crepitans